I ragdoll i ze na rasa de gato a peło łongo che ga vudo orìzene inte i ani sesanta inte i Stati Unìi. El nome el ze formà dai termini en léngua ingleze e e el vołe dire "bànboła de pèsa", un nome che fa riferimento sia al peło che al caràtere dòsiłe de sta rasa cuà. La rasa la ze nata inte'l 1963 so inisiativa de Ann Baker, na dona de Riverside, en Całifornia, che la alevava na cuarantina-sincuantina de gati: la Baker la ga fato acopiare na gata persiana de cołor nèro co un gato birman. Oto ani dopo, la Baker la ga fondà la International Ragdoll Cat Association. La rasa ze rivà en seguito a l'inisio dei ani otanta anca inte'l Regno Unìo, cuando che la ze stà conprà da na còpia de Norwich. Inte i ani novanta jera rezistà ufisialmente 393 ezenplari de sta rasa, che la ze cuadruplicà inte 'l 2003. El peło dei ragdoll el połe èsere bicołore, colourpoint o mitted co varie conbinasion de cołori. El pezo dei ragdoll el varia dai 3,5-7 kg par łe fémene ai 5,5-9 kg par i maschi. Tra łe prinsipałi patołozie che aflize sta rasa cuà, ghe ze el mal de core.